**CAPITOLUL II. COMPONENȚA PARTENERIATULUI**

**2.1. Componența parteneriatului**

***Grupul de Acțiune Locală*** ***Sudul Gorjului*** este format din **20 de autorități publice locale** (17 comune și 2 orașe din județul Gorj, o comună din județul Mehedinți), **36 operatori economici** cu sediul social/punctul de lucru în cadrul teritoriului, **3 entități ce reprezintă societatea civilă** din cadrul teritoriului și **o persoană fizică relevantă**, cu domiciliul în teritoriu. Procentele de reprezentare ale sectoarelor de interes în cadrul parteneriatului sunt următoarele: **33,33%** ponderea **partenerilor publici**, **60%** ponderea **sectorului privat, 5%** reprezentanții **societății civile** și **1,67% persoane fizice relevante** (cu respectarea **criteriului de eligibilitate a parteneriatului,** acesta fiind constituit din peste 51% (**66,67%**) reprezentanți ai mediului privat și ai societății civile, procentul persoanelor fizice fiind de maxim 5% (**1,67%),** entitățile provenite din meiul urban reprezentând maxim 25% **(3,33%)**.

După cum rezultă din cele reținute mai sus, parteneriatul este caracterizat de **plusvaloare** întrucât are la bază **mobilizarea unor actori diverși** din sectoarele de interes (*public, privat, societatea civilă, persoane fizice relevante*), cu o **reprezentare echilibrată** a grupurilor de interes economic de la nivelul teritoriului, nefiind dominat de un singur grup, fiecare sector având o reprezentare semnificativă la nivelul asocierii.

Analiza componenței parteneriatului relevă îndeplinirea **criteriului de selecție 2.1**., ponderea partenerilor privați și ai reprezentanților societății civile (inclusiv persoane fizice relevante) depășind 65% din membri (**66,67%).**

Parteneriatul cuprinde o organizație non-guvernamentală care reprezintă i**nteresele unei minorități locale** de la nivelul teritoriului, respectiv ***minoritatea romă*** ce este prezentă în 9 din cele 20 de localități componente (492 persoane de etnie romă), îndeplinind astfel **criteriul de selecție 2.2**. **Asociația „JEKJ PASAVEL SAM ZURALE”,** cu *sediul* ***î****n cadrul teritoriului GAL*, *constituită juridic anterior lansării apelului de selecție a* SDL (18.04.2002), reprezintă **interesele populației rome,** având următoarele obiective, conform statutului: “*promovarea și revitalizarea tradițiilor culturale ale etniei rome; participarea la programe și măsuri de reducere a șomajului și reintegrare socială a romilor; sprijinirea inițiativelor de dezvoltare socio-economică a comunităților rome.*”

**Fundația Pro Europa Turceni**, cu sediul în teritoriu, constituită juridic anterior lansării apelului de selecție (10.04.2001), reprezintă **interesele tinerilor** prin derularea de „*proiecte și programe pentru susținerea și ajutorarea (...) minorilor fără familie; Colaborarea, cooperarea și realizarea de parteneriate cu (...) instituțiile de tineret.*” Astfel, parteneriatul atinge **criteriul de selecție 2.3**.

***Grupul de Acțiune Locală*** ***Sudul Gorjului*** cuprinde următoarele organizații în domeniul **protecției mediului**, cu sediul în teritoriul acoperit de parteneriat, constituite juridic anterior lansării apelului de selecție: **Fundația Pro Europa Turceni** ce are ca obiective, conform statutului: „*dezvoltarea ecologică și promovarea unor programe de amenajare și ecologizare a unor zone și suprafețe de teren*”; **Asociația Crescătorilor de Animale din Turceni** ce desfășoară, conform statutului, activități în sensul *protejării mediului și naturii*, îndeplinind astfel **criteriul de selecție 2.5.**

În cadrul parteneriatului există o formă asociativă, recunoscută conform legislației în vigoare, **Asociația Crescătorilor de Animale din Turceni,** cu *sediul în teritoriul GAL*, *constituită juridic anterior lansării apelului de selecție* (30.12.2013), cu activități într-un **domeniu relevant** pentru teritoriu, respectiv ***agricultura,*** contribuind astfel la îndeplinirea **criteriului de selecție 2.6.** Conform statutului asociației, aceasta are ca scop „(…*) sprijinirea de activități pentru creșterea animalelor (...). Promovarea solidarității producătorilor – crescătorilor de bovine, ovine și caprine (...).*”

**2.2. Interesul și implicarea partenerilor în dezvoltarea teritoriului**

**2.2.1. Sectorul public** prin ansamblul activităților desfășurate în mod curent urmărește obținerea prosperității economice și a bunăstării sociale prin crearea unui mediu favorabil de afaceri, concomitent cu integrarea în comunitate a grupurilor vulnerabile și promovarea unei atitudini dinamice și pozitive față de problemele dezvoltării teritoriului.

Partenerii din sectorul public își dovedesc **interesul și implicarea** în dezvoltarea teritoriului, prin inițierea și coordonarea de proiecte de dezvoltare a infrastructurii și serviciilor locale, pentru a satisface interesele comunității. Prin prisma influenței majorare pe care o dețin, în calitate de factori decizionali, aceștia alocă fonduri din bugetele locale necesare susținerii proiectelor din cadrul strategiei de dezvoltare locală de la nivelul teritoriului. Astfel, partenerii din sectorul public **sunt direct interesați și implicați** în dezvoltarea teritoriului, prin prisma îmbunătățirii infrastructurii și a servicilor publice ca urmare a realizării de investiții capabile să satisfacă nevoile generale ale comunității, în condiţii de eficienţă economică.

**2.2.2. Sectorul privat** se implică în dezvoltarea teritoriului prin activitatea economică derulată, respectiv prin prisma contribuției acestora la creşterea economică teritorială şi prin generarea de locuri de muncă. Prin activitățile economice derulate, aceștia creează resurse materiale pentru comunitate menite a îmbunătăţi calitatea vieţii întregii comunități. În ceea ce privește interesul în dezvoltarea teritoriului, acesta se traduce prin nevoia acestora de a-și dezvolta afacerile proprii prin derularea de proiecte cu finanțare europeană prin intermediul Grupului de Acțiune Locală. Sectorul privat va asigura sustenabilitatea și cofinanțarea din fonduri private a proiectelor. Interesul și implicarea reprezentanților sectorului privat rezultă și din faptul că, majoritatea acestora desfășoară activități în domeniile relevante pentru teritoriu, oferind astfel, în etapa de planificare, inputurile necesare identificării necesităților aferente sectoarele de activitate.

**2.2.3. Societatea civilă,** prin însăși natura sa, are ca obiective principale sprijinirea și promovarea intereselor societății și susținerea dezvoltării comunităților locale. Societatea civilă joacă un rol important în mobilizarea membrilor comunității locale și în sporirea dialogului dintre cetățeni, comunități, autoritățile locale, în sensul identificării și elaborării unor posibile proiecte, stimularea potențialilor beneficiari și asistarea celor cu idei de proiecte locale ca să le transforme în proiecte eligibile spre finanțare în cadrul Strategiei de Dezvoltare Locală. În acest sens, de menționat este faptul că majoritatea asociațiilor partenere desfășoară activități de formare, consiliere, promovare a intereselor membrilor săi, stipulate în mod expres și în cadrul statutului, astfel: **Fundația Pro Europa Turceni** ce are ca obiective, conform statutului: „*consultanță, informare, instruire și alte forme de sprijin pentru membrii comunității locale, precum și pentru întreprinzătorii privați.*” **Asociația Crescătorilor de Animale din Turceni** are ca scop „*facilitarea accesului crescătorilor de animale (...) la programe și informații de ultimă oră și realizarea parteneriatului dintre autoritățile publice și persoanele juridice de drept privat fără scop patrimonial pentru accesul la programe de finanțare guvernamentale și neguvernamentale*”*.*